 Proza - : - Tulipan de ioan Barb : - Tulipan de ioan Barb"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Algoritm... (Presa) > Algoritm... (Presa) > Algoritm... (Presa) > Revista... (Presa) > Algoritm... (Presa) > Revista... (Presa) > Algoritm... (Presa) > Fereastra ... (Poezie) > Algoritm... (Presa) > Motiv... (Poezie) > retro... (Poezie) > Aparitie... (Presa) > Algoritm... (Presa) > Algoritm... (Presa) > Algoritm... (Presa) > Algoritm... (Presa) > poem cu... (Poezie) > sindrom ... (Poezie) > Algoritm... (Presa) > Uzina... (Personale) > Algoritm... (Presa) > poate miine... (Poezie) > alunecari... (Poezie) > Revista... (Presa) > Noaptea in... (Proza) > nici moartea... (Poezie) > Aparitie... (Presa) > Dumnezeul... (Proza) > Algoritm... (Presa) > in spatele... (Proza) > Orasul... (Proza) > meditand... (Poezie) > Lansez o... (Personale) > Algoritm... (Presa) > Lansare de... (Presa) > Algoritm... (Presa) > Revista... (Presa) > inviere ... (Personale) > mama... (Poezie) > Noptile... (Proza) > Rully ... (Proza) > cenusa ... (Poezie) > Algoritm... (Presa) > nebunia.ro ... (Poezie) > Neintelesu... (Proza) > proscrisul... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13969554 index.html' > Vizionari: 1748 > Tulipan proza [ ] - - - - - - - - - - - - - - - - - - - - - - - - - de ioan Barb [lucianpalia ] 2011-01-29 | | Cateva zile la rand m-am tot invartit pe branistea dintre targ si podul de peste raul Strei, un loc aflat la cateva sute de metri departare de blocurile Orasului Nou, un loc pe care ma jucasem in lungii ani ai copilariei si caruia, noi, copiii ii spuneam "pe campie" deoarece improvizaseram pe pajiste un teren cu porti marcate cu pietre aduse de pe malul apei si incingeam, la sfarsitul saptamanii, cate o partida de fotbal care nu se epuiza decat la caderea noptii. Era locul unde, dintotdeauna, pasteau caii gospodarilor din Streisangiorgiu, satul in coasta caruia puternicii timpului aveau sa construiasca, odata cu intovarasirea si apoi colectivizarea, un oras nou. Cred ca ma chinuia cel mai mult lipsa cailor din acest peisaj, asa cum ii vazusem zilnic aproape douazeci de ani. Faptul ca am fost plecat cam tot atati ani prin alte locuri nu a reusit sa estompeze imaginea hergheliei de cai pascand. Aici, in satul acesta de pe malul raului Strei colectivizarea avusese un chip mai uman, cel putin asa mi se pare acum, la peste cincizeci de ani distanta, cand gandul ma duce inspre acele vremuri si leg unele de altele imagini si amintiri care, la vremea cand au fost in fiinta, nu aveau nici o semnificatie aparte si nici nu-mi spuneau mare lucru. Ma gandesc ca au fost putini cei ce s-au opus pe fata regimului deoarece unul dintre fruntasii satului era Romulus Groza, un var de-al lui Petru Groza, primul ministru al guvernului comunist de la Bucuresti. Acest Romulus Groza avusese si doua mori ridicate pe un fir de apa desprins dintr-un rausor ce impartea satul in doua, numit Valea Luncanilor, deoarece izvora din zona Luncani in apropierea pesterii Cioclovina. O moara era in Suseni, in partea din sus a satului, care in cativa ani de la nationalizare s-a transformat intr-o ruina, si in incinta careia la intovarasire a fost incropita o covacie, adica locul unde se potcoveau caii si se lucra fieraria pentru carute, cu foale si nicovala in regula. Rotile de lemn ale morii au ramas, zeci de ani, ingropate pe jumatate in pamant, ca o marturie a biblicei invataturi ca nimic nu este vesnic. Nici macar o biata oranduire sociala. Cealalta moara a fost data in administrare industriei de profil si a facut faina alba de grau si faina galbena ca aurul, din porumb cu doispe randuri, pana la inundatiile din optezeci, cand n-a mai reparat nimeni iazul rupt. De atunci moara a fost oprita si a intrat in paragina. Astazi cred ca din pricina lui Romulus Groza, varul doctorului Petru Groza, satenii au fost "convinsi" sa intre in "intovarasire" si apoi in Cooperativa Agricola de Productie (celebra CAP), semnand de bunavoie ca-si dau averile, vite si pamanturi statului popular. inca nu ma nascusem pe cand circula aceasta gogoasa a averilor muncite in comun, aveam sa aflu din povestile batranilor si chiar sa vad cu ochii de copil lucruri greu de crezut pentru cei din ziua de azi. Uneori imi par atat de limpezi si de proaspete toate aceastea, de parca s-ar fi petrecut ieri. Gospodaria, sau sediul acestei tovarasii era conacul cu terenul din centrul satului, peste drum de casa parintesca a copilariei mele. Pe atunci nu stiam ca sediul CAP, cu veranda de sub care se intra intr-un un beci imens, in care "tovarasii" depozitau toamna cultura de cartofi, era, de fapt, conacul in care s-a nascut si a trait cel ce, dupa plecarea din tara, avea sa devina, la Budapesta si apoi peste ocean, regizorul Szocs, cel ce va imortaliza si franturi de viata traite in aceste locuri pe o celebra pelicula. Nu stiu ce merit a avut Romulus Groza in realizarea "pe cale pasnica" a "intovarasirii", dar un lucru a fost evident: nici averile lui n-au scapat. i-au luat pe rand morile, cele cateva zeci de iugare de pamant, via, livezile si padurea. Tousi, de casa si de acareturi nu s-au atins, cum nu s-au atins nici de livada mare din jurul casei. Cand am crescut si am inceput sa imi dau seama ca lumea din jurul meu este mai adevarata decat o poveste am remarcat herghelia de cai, daca putea fi numita asa. O herghelie in lanturi, peste cincizeci de cai ce se intorceau de la pasune cu piedicile de metal pe piciarele din fata, de fapt niste inele de otel prinse chiar deasupra copitelor calului si unite prin trei-patru zale de lant. Pentru ca nu era cine sa-i despedice, caii veneau intr-un galop imperfect, chinuit, manati din spate de paznicul batran si schiop. Caii sareau cu fiarele pe piciare, se dezechilibrau, potcovele muscau colbul ulitei si intotdeauna in urma lor se ridica un nor de fum, ca dupa o batalie. Zgomotul facut la trecerea acestei jalnice herghelii era greu de descris, parea o armata din alta lume: cand intrau in curtea CAP inca mai sareau, o vreme, turburati. Dupa o buna bucata de timp se linisteau si-i puteau despedica. Atunci, resemnat, fiecare cal intra in grajd, la locul sau si astepta, rabdator, sa i se petreaca peste gat lantul ancorat de iesle. in anii ce au urmat chinul cailor avea sa fie usurat. Construisera primele blocuri pentru noii "oraseni" adusi de prin toate colturile tarii si calificati la apelul bocancilor ca lopatari sau chiar meseriasi in uzina metalurgica. Oamenii acestia necajiti, adusi direct de la glie, aveau si ei copii. Curand copiii au decoperit herghelia. S-au imprietenit cu ingrijitorul cailor. Asa am aflat si eu ca acesti cai roboteau cu randul in CAP si cand "erau liberi" erau dusi in camp si impiedicati, ca sa pasca si sa se odihneasca. Stau si ma gandesc si vad si astazi imaginea cailor, numele lor: Gasita, pentru ca era o iapa negra ce fusese gasita, Fulga, Olga, Dora, Tulipan, cai nascuti dupa "intovarasire". Dar si de cei mai batrani cai, adusi de oameni "de bunavoie", cu lacrimi in ochi si cu inima grea ca plumbul imi amintesc. Nu stiu cum i-o fi chemand pe acesti cai cand au iesit din burtile iepelor, dar toata lumea ii stia si le daduse porecle dupa numele fostilor stapani: iulcea lui Turtariu, Recoanea lui Gherghe Recu, Cezar a lui Bogos baci, Miska si Tibor a lui Fazekas, sari sinconilor si tot asa, aproape fiecare casa daduse la CAP cate un cal. Cind nu pasteau, caii erau inhamati la carute si carau de pe camp cereale si fan, arau la plugul cu rotile, cate doi, sau semanau. si atelajele erau luate tot de la sateni. Dupa o vreme am descoperit ca tot mai multi cai veneau seara fara piedici, dar incalecati de cate un copil din sat sau "de la blocuri". Paznicul ii invatase sa calareasca si seara ii lasa sa le scoata piedicile si sa le agate la gaturile cailor ca mai apoi sa-i incalice pana la grajduri. Asa au fost eliberati bietii cai de robia intoarcerii din pasune. Fiecare copil de doispe-treispe ani avea un cal. isi facusera capestre pentru calarit, cu migala, din sfoara impletita si se duceau in camp chiar cu cateva ore inainte de asfintitul soarelui. De multe ori se incaierau pentru un cal. Atunci cei mai mari interveneau si faceau dreptate. Noi, cei mici, priveam cu jind cum treceau la trap usor sau in galop pe ulitele satului, vajnicii calareti. Dar asteptam cuminti sa crestem. Pana atunci ne-am facut cai din anini si din salcii si, dupa modelul celor mari, cat era ziua de lunga nu ne dadeam jos din spatele nuielelor. Dar caii ne-au asteptat si pe noi. Cresteam. si intr-o zi am venit si eu din camp calare pe un cal adevarat. Cam pe vremea aceea citeam o carte pentru adolescenti scrisa de un american, Allan Marshal, parca: "Voi sari din nou peste baltoace"... Nu stiu cum de mi-am amintit toate acestea. Dar tin minte ziua in care a trecut pe ulitele satului un tractor si apoi altul, eram de-a dreptul fascinati de zgomotul motorului si de tractorist. Nici nu-mi mai amintesc ce s-a facut cu caii, stiu doar ca au mai ramas vreo patru la numar, care carau din camp iarba la vitei si a mai ramas si un armasar lipitan: Tulipan. Cine l-o fi botezat Tulipan? Tulipan este numele popular al lalelei in partile noastre. Mai mult ca sigur ca a fost numit astfel din cauza elegantei sale. Era un armasar frumos, sur, rotat, cu crupa dubla. Sa fi avut vreo zece ani cand l-au vandut la niste tigani corturari. Dar pana atunci Tulipan, idolul iepelor in floare din toate gospodariile agricole de productie din cel putin zece sate din zona, a rabdat cea mai crunta umilinta. Era intr-o dimineata de vacanta. Ma uitam prin gardul de scanduri de carpen in curtea larga a CAP-ului, ma minunam cand Niculae ioja, brigadierul de la zootehnie il aduce pe Tulipan din grajd, ii pune hamul din piele si capastrul cu tinte de alama si ciucuri si il inhama la sareta lui Groza, adica cea adusa in cooperativa de Romulus Groza. Era vopsita proaspat cu vopsea maro, imi amintesc de parca ar fi fost acum un ceas. ioaja era mic si indesat, sa fi avut atunci aproape cincizeci de ani, fusese negustor, adica geambas de cai in tinerete si era priceput la multe lucruri, dealtfel om bland de felul lui si vesel, dar hotarat, atunci cand avea de dus un lucru la bun sfarsit. stiam ce mult iubea caii. A urcat in sareta si a dat bici calului. Tulipan a pornit la trap cu gatul puternic incordat sub forta zabalei aspre. Mergea mindru, elegant, in buestru. ioja l-a slabit din haturi si nu mai stiu cate ocoale au dat impreuna, om, sareta si cal, curtii CAP-ului. Mai stiu ca de la o vreme, de cate ori ajungea sareta in dreptul gardului dupa care stateam ascuns, calul mi se parea tot mai nins de spuma alba, calda, aburinda. ioja sorbea, in mers, din cand cand, dintr-o sticla. Era tot mai inversunat. Din camera de insamantari a iesit doctorul veterinar Romi, fiul lui Romulus Groza urmat de Avramescu, un alt veterinar si de alti doi barbati de la Deva; mai tarziu am aflat ca sunt de la Directia sanitar-veterinara. Toti purtau halate albe. A aparut si o trusa sanitara, apoi au mai venit alti doi ingrijitori. ioja a oprit sareta. Tulipan era o gramada mare de spuma. Apoi brigadierul zootehnic a coborat impleticindu-se: era beat. A dezhamat calul de la sareta si cei doi ingrijitori i-au scos hamul cu tinte si i-au prins un inel de otel in coada, dupa care au legat calul cu o funie de piciorul din spate, chiar deasupra copitei pe care au petrecut-o prin inelul de fier. Calul ii privea nepasator. ioja a tras pe gat ultima inghititura de bautura din sticla. Plangea. S-a indepartat, impleticindu-se, spre poarta si a parasit curtea. Atunci Tulipan a inceput sa sforaie pe nari tot mai nelinistit. Au smucit cu putere de funie si aceasta a lunecat prin inel, piciorul calului s-a ridicat in aer. Atunci l-au trantit pe iarba. A nechezat de cateva ori, apoi, cand i-au uns boasele cu tinctura de iod si l-au castrat mai sughita doar, dar eu cred ca plangea. A fost singura data cand am vazut un cal plangand. i-au aruncat semnele barbatiei, mari cat o minge de carpa, intr-un vas smaltuit. Avramescu, veterinarul inalt si uscativ, le-a luat in primire si a intrat vesel in incinta punctului sanitar, unde, pe un resou electric dintr-o tigaie, venea deja miros de ceapa prajita. imi era greu sa cred ca se ospatau din barbatia celui mai frumos cal din partea locului. Auzisem ca veterinarii mancau fudulii de cal, ba le considerau delicatese, chiar daca mie mi se parea o mare uraciune. inca nu venise moda italienilor care cumparau cai batrani. Au baut pana la amiaza apoi au plecat pe rand, pe mai multe carari. Calul a stat trantit la pamant pret de vreo doua ore dupa care l-au eliberat grajdarii. S-a ridicat incet in genunchi. Avea ochii umezi, tristi, aproape umani. Nu mai era cal. Cand l-au dus la loc era o biata gloaba. in doua saptamani l-au vandut unor tigani. Tata mi-a povestit ca l-a vazut peste vreo cinci ani la un targ de tara. Schimbase nu stiu cati stapani. Era batran si slab, numai piele si os. L-a recunoscut dupa priviri. si l-a chemat pe nume si atunci calul a ciulit urechile si privirile i s-au aprins pentru cateva clipe, ca ale mandrului armasar de odinioara, si a inceput sa bata cu copita in pamant, mai spunea tata. tiganul cel gras, cu mustatile cazute, s-a apropiat si-a strigat la cal, "dii Misu, dii gloaba". "Nu-i Tulipan"? a intrebat intr-o doara, tata. "Nu-i"!, i-a raspuns sec barbatul. Dar tata stia ca este el, mandria de la CAP "infratirea" Streisangiorgiu. L-a rasplatit, totusi, batandu-l cu palma pe gatul cald, care tremura, inca frumos arcuit de nobletea fostilor armasari din rasa Lipitza. De atunci nu l-a mai vazut nimeni, niciodata. Nu pot percepe branistea aceasta fara cai. De jur imprejur au aparut case care inainteaza inspre firul limpede de apa al Streiului. in curand nu va mai ramane nici fir de iarba, nici un scaiete macar, vor fi doar curti cu pavele frumos colorate si strazi langa strazi. Orasul alearga mai abitir decat o herghelie in lanturi prin noi si chiar mai repede decat cel mai focos armasar lipitzan. | index 'pageview'); 